Vi foreslår i den forbindelse, at der regelmæssigt afholdes topmøder mellem Middelhavslandenes og EU's stats- og regeringschefer, hvorved man også styrker den rolle, som den særlige udsending for Mellemøsten spiller, og ikke udelukkende lader USA have den rolle, vi gerne vil have. Med hensyn til den politiske dialog mener vi også, at man bør overvinde de sidste vanskeligheder med Libyen, som bør være en integreret del af Barcelona-processen, navnlig efter at FN har ophævet sanktionerne.